Source: https://www.epi.sk/zz/1985-40
Timestamp: 2020-02-23 04:54:26+00:00
Document Index: 16348374

Matched Legal Cases: ['§ 1', '§ 2', '§ 3', '§ 4', '§ 5', '§ 13', '§ 37', '§ 46', '§ 51', '§ 2', '§ 3', '§ 3', '§ 2', '§ 3']

40/1985 Zb. Vyhláška Federálneho ministerstva práce a sociálnych vecí, ktorou sa vykonáva zákon o výsluhovom prí... | Aktuálne znenie
Hľadaj v 40/1985 ×
40/1985 Zb.
Vyhláška č. 40/1985 Zb.Vyhláška Federálneho ministerstva práce a sociálnych vecí, ktorou sa vykonáva zákon o výsluhovom prídavku v stavebníctve
Platnosť od 15.05.1985 do31.05.1992
§ 1 - Vybrané robotnícke zamestnania
§ 2 - Vážne dôvody
§ 3 - Náležitosti žiadosti
§ 4 - Náležitosti oznámenia
§ 5 - Evidencia organizácií
Aktuálne znenie 01.07.1985 - 31.05.1992
zo 4. mája 1985,
ktorou sa vykonáva zákon o výsluhovom prídavku v stavebníctve
Federálne ministerstvo práce a sociálnych vecí ustanovuje podľa § 13 zákona č. 23/1985 Zb. o výsluhovom prídavku v stavebníctve po dohode s ministerstvami práce a sociálnych vecí a stavebníctva republík a s Ústrednou radou odborov:
Vybrané robotnícke zamestnania
Vybranými robotníckymi zamestnaniami sa na účely poskytovania výsluhového prídavku v stavebníctve rozumejú zamestnania murárov, tesárov, železobetonárov, pokrývačov, stavebných klampiarov, šamotárov, tunelárov, izolatérov, staviteľov komínov, stavebných strojníkov, prevádzkových zámočníkov na stavbe a prevádzkových elektrikárov na stavbe1) vykonávané v organizáciách stavebnej výroby v pôsobnosti ministerstiev stavebníctva republík (ďalej len „organizácie“).
(1) Vážnymi dôvodmi, keď sa nevyžaduje trvanie vybraného robotníckeho zamestnania ku dňu vzniku nároku na starobný dôchodok alebo ku dňu jeho priznania alebo pri prerušení výkonu vybraného robotníckeho zamestnania, sú
a) prevedenie pracovníka na inú prácu podľa § 37 ods. 1 písm. a) - c) Zákonníka práce,
b) rozviazanie pracovného pomeru výpoveďou danou organizáciou podľa § 46 ods. 1 písm. d) Zákonníka práce, výpoveďou danou pracovníkom podľa § 51 ods. 1 písm. c) Zákonníka práce alebo dohodou z uvedených zdravotných dôvodov,
ak nastali v posledných 10 rokoch pred vznikom nároku na výsluhový prídavok.
(2) O dobu trvania vážnych dôvodov uvedených v predchádzajúcom odseku sa predlžuje obdobie, v ktorom pracovník musí získať dobu potrebnú pre nárok na výsluhový prídavok.
(1) Žiadosť o priznanie výsluhového prídavku musí obsahovať tieto údaje:
a) meno a priezvisko žiadateľa, dátum narodenia, bydlisko a rodné číslo,
b) prehľad vykonávaných vybraných robotníckych zamestnaní, odkedy dokedy a v ktorej organizácii boli vykonávané, prípadne vážne dôvody uvedené v § 2,
c) druh a výšku dôchodku žiadateľa, deň vzniku nároku na dôchodok, deň, od ktorého bol priznaný, a platiteľ dôchodku.
(2) Žiadosť musí byť doložená potvrdeniami o trvaní vybraných robotníckych zamestnaní a rozhodnutím o priznaní dôchodku.
(1) Oznámenie organizácie o priznaní výsluhového prídavku musí obsahovať údaje uvedené v § 3 ods. 1 písm. a), odkedy sa výsluhový prídavok priznáva, jeho výšku a deň jeho splatnosti.
(2) Oznámenie organizácie, že výsluhový prídavok nepatrí, musí obsahovať údaje uvedené v § 3 ods. 1 písm. a), dĺžku trvania vybraných robotníckych zamestnaní, dôvody, prečo výsluhový prídavok nepatrí, a poučenie o možnosti obrátiť sa na súd.
(1) Organizácie vedú záznamy o vybraných robotníckych zamestnaniach a o dôvodoch uvedených v § 2 ods. 1. Na požiadanie pracovníkov vystavujú o zaznamenaných skutočnostiach potvrdenie.
(2) Potvrdenie musí obsahovať údaje uvedené v § 3 ods. 1 písm. a) a b).
1) Kvalifikačný katalóg robotníckych povolaní stavebnej výroby (SV 2-18.3-4, SV 2-17.3-4, SV 2-19.3, SV 2-10.3-4, SV 2-12.3-4, SV 2-16.3-4, SV 1-03.2-3, SV 2-03.3-4, SV 2-04.3-4 a SV 3-02.3-4). Kvalifikačný katalóg robotníckych povolaní strojárskej výroby (ST 0-55.3-4, ST 0-54.3-4).